CELEX: 62011CJ0145
Language: sk
Date: 2012-07-19 00:00:00
Title: Rozsudok Súdneho dvora (tretia komora) z 19. júla 2012.#Európska komisia proti Francúzskej republike.#Nesplnenie povinnosti členským štátom – Smernica 2001/82/ES – Veterinárne lieky – Decentralizovaný postup zameraný na získanie povolenia na uvádzanie veterinárnych liekov na trh viacerých členských štátov – Generické lieky podobné už povoleným referenčným prípravkom – Odmietnutie povolenia členským štátom – Zloženie a aplikačná podoba lieku.#Vec C-145/11.

Rozsudok Súdneho dvora (tretia komora) z 19. júla 2012 – Komisia/Francúzsko
      (vec C-145/11)
      „Nesplnenie povinnosti členským štátom – Smernica 2001/82/ES – Veterinárne lieky – Decentralizovaný postup zameraný na získanie povolenia na uvádzanie veterinárnych liekov na trh viacerých členských štátov
         – Generické lieky podobné už povoleným referenčným prípravkom – Odmietnutie povolenia členským štátom – Zloženie a aplikačná podoba lieku“
      
      Aproximácia právnych predpisov – Veterinárne lieky – Smernica 2001/82 – Povolenie na uvádzanie na trh – Decentralizovaný postup – Žiadosť v súlade s formálnymi požiadavkami pripojenými k žiadostiam o povolenie – Zamietnutie žiadosti členským štátom z vecných dôvodov – Nesplnenie povinnosti (článok 258 ZFEÚ; smernica Európskeho parlamentu a Rady 2001/82, články 32 a 33) (pozri body 32 – 39, 43, 45, 46, 48 a výrok)
      Predmet
      
         
               Nesplnenie povinnosti členským štátom – Porušenie článkov 32 a 33 smernice Európskeho parlamentu a Rady 2001/82/ES zo 6. novembra
                  2001, ktorou sa ustanovuje Zákonník spoločenstva o veterinárnych liekoch (Ú. v. ES L 311, s. 1; Mim. vyd. 13/027, s. 3) –
                  Decentralizovaný postup zameraný na udelenie povolenia na uvádzanie liekov na trh viacerých členských štátov – Generické lieky
                  podobné už povoleným referenčným liekom – Odmietnutie povolenia členským štátom z vedeckých dôvodov týkajúcich sa zloženia
                  lieku a voľby aplikačnej podoby – Zásada vzájomného uznávania
               
            Výrok
      
         
                  1.
               
               
                  
               
               
                  	Francúzska republika si tým, že zamietla dve žiadosti o povolenie uviesť na trh veterinárne liečivá CT-Line 15 % Premix a CT-Line
                     15 % Oral Powder v rámci decentralizovaného postupu stanoveného smernicou Európskeho parlamentu a Rady 2001/82/ES zo 6. novembra
                     2001, ktorou sa ustanovuje Zákonník spoločenstva o veterinárnych liekoch, zmenenou a doplnenou smernicou Európskeho parlamentu
                     a Rady 2004/28/ES z 31. marca 2004, nesplnila povinnosti, ktoré jej vyplývajú z článkov 32 a 33 tejto smernice.
                  
               
            
         
                  2.
               
               
                  
               
               
                  	Francúzska republika je povinná nahradiť trovy konania.